December 2010 – vetweet
Posted on December 28, 2010 by gidivet
Wel, ek het die dag afgevat. Partykeer mag ‘n mens mos maar.
Ek sit nog heerlik onder die warm duvet met die “lappie” op my skoot en blog.
‘n Lekker koel (let wel nie meer ysig koud nie) luggie spoel deur die oop venster.
Nou dink ek aan daardie ou gediggie wat my pa soms aangehaal het as ons so in Desembervakansies die see sit kyk het:
Doen weg met die gemoedsbekakking…
Posted on December 27, 2010 by gidivet
Genoeg van al die swaarmoedigheid.
Ek verseker jou daar sal ‘n glimlag op jou bakkies pryk as jy hierdie video enduit kyk.
En net om doodseker te maak sal ek môre sorg dat die boom en sy tinsel weggebêre word.
Ok ek weet nie almal hou van multitracking nie.
Miskien ‘n skootjie enkelmout vir jou?
Posted on December 26, 2010 by gidivet
Posted on December 23, 2010 by gidivet
‘n Mens weet dis ‘n strawwe winter as ‘n windstil 3 grade vir jou na ‘n verbetering voel. Snaaks hoe intens ‘n mens die verskil tussen 0 en 3 kan aanvoel.
Dis stil by die werk ook, maar ‘n mens moet nog steeds oop wees vir noodgevalle. Dinsdagaand het ons oopgebly tot 8-uur en vir die mense “minced pies and mulled wine” (nie-alkoholies) aangebied. Nie baie het opgedaag nie, maar die warm speserygeur deur die winkel het die gemoedere bietjie opgehelder.
Mense, julle moet die somer en gepaardgaande vakansie geniet.
Sterkte vir die wat moet werk.
Ek sal af wees Kersdag en tweede Kersdag. Hoop om in te loer en bietjie op te vang. Ons beplan om net as ‘n gesin saam te wees vir die paar dae, soos laasjaar.
Geseënde Kersfees vir almal.
Dis nou my soort MOB hierdie – ‘n Flash Mob!
Posted on December 6, 2010 by gidivet
Ek sou wat wou gee om rustig iewers te sit en koffie drink in ‘n winkelsentrum en so iets te beleef.
Definisie van ‘n flash mob – kliek hier.
Ja, daar’t bietjie sneeu geval
Posted on December 2, 2010 by gidivet
Sneeu is goeie nuus vir die kinders. Om 06.55 tak-tak-tak die selfoon – dis die skool wat SMS dat hulle gesluit is. Dis baie stil buite, die sagte vars sneeu absorbeer alle klank. So ongeveer 20 cm sneeu het oornag geval. Die wasgoeddraad hang vol bolle dons, so asof iemand die wasgoedpennetjies wil insuleer.
From 20101202 Snow
Kiepie is die enigste een wat vandag moet uit, ‘n besigheid wag. Die kar kruip weg onder sy kombersie. Niks lus om vanoggend werk toe te gaan nie. Die meeste mense in die straat bly liewer by die huis, so die rit werk toe is sonder insidente.
Ons kon maar net sowel gesluit het vandag, almal kanselleer hulle afsprake. Ek stuur die personeel huis toe teen 15:00, sodat hulle voor donker tuis kan wees. Sononder is 16:00.
Net betyds tuis om te hoor dat Engeland toe nie gekies is om die sokkerwêreldbeker in 2018 aan te bied nie, maar wel Rusland.
Temperature vandag hier is soortgelyk aan Moskou.
Die kinders en hulle ma was vanoggend af strand toe om ‘n sneeubalgeveg te gaan hou. Sneeu op die strand van alle plekke. Baie ongewoon.
Op pad terug het hulle in Unicorns en Jedi verander.